paragraph_text: Agawam (Agawome, Nayusset). Pleme Algonquian Indijanaca koje je obitavalo kod današnjeg West Springfielda, i čije se glavno istoimeno selo nalazilo na Long Hillu, na području današnje savezne američke države Massachusetts. Ovi Indijanci ne smiju se pobrkati s druga dva Agawam plemena, jedno je živjelo kod današnjeg Ipswicha i pripadalo je plemenskom savezu Pennacook. Drugo Agawam pleme pripadalo je savezu Wampanoag, a živjeli su kod današnjeg Warehama.